CELEX: 62018CN0549
Language: sl
Date: 2018-08-27 00:00:00
Title: Zadeva C-549/18: Tožba, vložena 27. avgusta 2018 – Evropska komisija/Romunija

22.10.2018   
            
            
               SL
            
            
               Uradni list Evropske unije
            
            
               C 381/17
            
         
      Tožba, vložena 27. avgusta 2018 – Evropska komisija/Romunija
      (Zadeva C-549/18)
      (2018/C 381/18)
      Jezik postopka: romunščina
      
         Stranki
      
      
         Tožeča stranka: Evropska komisija (zastopniki: T. Scharf, G. von Rintelen, L. Radu Bouyon, agenti)
      
         Tožena stranka: Romunija
      
         Predlogi tožeče stranke
      
      
                  —
               
               
                  ugotovi naj se, da Romunija s tem, da pred 26. junijem 2017 ni sprejela vseh zakonskih in drugih predpisov potrebnih za uskladitev z Direktivo 2015/849/EU Evropskega parlamenta in Sveta z dne 20. maja 2015 o preprečevanju uporabe finančnega sistema za pranje denarja ali financiranje terorizma, spremembi Uredbe (EU) št. 648/2012 Evropskega parlamenta in Sveta ter razveljavitvi Direktive 2005/60/ES Evropskega parlamenta in Sveta in Direktive Komisije 2006/70/ES (1) ali, v vsakem primeru, ker teh ukrepov ni sporočila Komisiji, ni izpolnila obveznosti iz člena 67 te direktive;
               
            
                  —
               
               
                  Romuniji naj se v skladu s členom 260(3) PDEU naloži plačilo kazni v višini 21 974,40 EUR za vsak dan zamude, od dneva izreka sodbe v tej zadevi, zaradi neizpolnitve obveznosti sporočitve izvedbenih ukrepov v zvezi z Direktivo 2015/849/EU;
               
            
                  —
               
               
                  Romuniji naj se v skladu s členom 260(3) PDEU naloži plačilo pavšalnega zneska, na osnovi dnevnega zneska 6 016,80 EUR, pomnoženega s številom dni od dneva po izteku roka za izvedbo, določenega z zadevno direktivo, do dneva izpolnitve obveznosti s strani Romunije, ali, ob neizpolnitvi obveznosti, do dneva izreka sodbe Sodišča, brez poseganja v prekoračitev minimalnega pavšalnega zneska 1 887 000 EUR;
               
            
                  —
               
               
                  Romuniji naj se naloži plačilo stroškov.
               
            
         Tožbena razloga in bistvene trditve
      
      
                  1.
               
               
                  V skladu s členom 67 Direktive 2015/849/EU morajo države članice uveljaviti zakonske in druge določbe za uskladitev z Direktivo pred 26. junijem 2017. Zaradi nesporočitve izvedbenih ukrepov s strani Romunije, se je Komisija odločila, da zadevo predloži Sodišču.
               
            
                  2.
               
               
                  Komisija s sodbo predlaga Sodišču, naj Romuniji v skladu s členom 260(3) naloži plačilo pavšalnega zneska in kazni.
               
            
         (1)  UL 2015, L 141, str. 73.